
Τίτλος προμήθειας: «Προμήθεια και ολοκληρωμένη λειτουργική εγκατάσταση συστημάτων βιολογικής επεξεργασίας λυμάτων με Φ/Β οικισμών Βροντερού και Κώττα Δήμου Πρεσπών»
ΠΡΟΫΠΟΛΟΓΙΣΜΟΣ: 350.000,00 €
Αριθμός Μελέτης: 11/2025

ΥΠΟΔΕΙΓΜΑ ΦΥΛΛΟΥ ΣΥΜΜΟΡΦΩΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ

Το παρόν υπόδειγμα παρέχεται προς διευκόλυνση των οικονομικών φορέων κατά τη σύνταξη της τεχνικής προσφοράς και δεν εισάγει πρόσθετες απαιτήσεις ή όρους πέραν των οριζομένων στα δημοσιευμένα τεύχη της σύμβασης. Η μη υποβολή του, ή η υποβολή ισοδύναμης αναλυτικής τεκμηρίωσης σε άλλη μορφή, δεν συνιστά λόγο απόρριψης της προσφοράς. Στη στήλη «ΣΥΜΜΟΡΦΩΣΗ» σημειώνεται «ΝΑΙ» ή «ΟΧΙ» για κάθε απαίτηση, ενώ στη στήλη «ΠΑΡΑΠΟΜΠΗ» αναγράφεται η ακριβής παραπομπή (ενότητα/σελίδα) στην τεχνική προσφορά ή στα συνημμένα τεχνικά φυλλάδια και πιστοποιητικά που τεκμηριώνουν τη συμμόρφωση.

Α. ΓΕΝΙΚΟ ΑΝΤΙΚΕΙΜΕΝΟ ΚΑΙ ΠΛΗΡΟΤΗΤΑ ΠΡΟΣΦΟΡΑΣ
	Α/Α
	ΕΙΔΟΣ
	ΠΕΡΙΓΡΑΦΗ ΑΠΑΙΤΗΣΗΣ
	ΣΥΜΜΟΡΦΩΣΗ ΝΑΙ / ΟΧΙ
	ΠΑΡΑΠΟΜΠΗ ΣΤΗΝ ΠΡΟΣΦΟΡΑ

	1
	Αντικείμενο
	Προμήθεια και ολοκληρωμένη λειτουργική εγκατάσταση δύο (2) συστημάτων βιολογικής επεξεργασίας λυμάτων με αυτόνομη φωτοβολταϊκή ηλεκτροδότηση, ένα στον οικισμό Βροντερού και ένα στον οικισμό Κώττα του Δήμου Πρεσπών.
	
	

	2
	Ομάδα Α
	Ανά οικισμό (Βροντερό και Κώττα): ένα (1) ολοκληρωμένο σύστημα βιολογικής επεξεργασίας, προχωρημένης επεξεργασίας και υπεδάφιας διάθεσης, με όλες τις αναγκαίες παρεπόμενες εργασίες εγκατάστασης, σύνδεσης, δοκιμών, διαμόρφωσης, αποκατάστασης και θέσης σε πλήρη λειτουργία.
	
	

	3
	Ομάδα Β
	Ανά εγκατάσταση (Βροντερό και Κώττα): ένα (1) αυτόνομο φωτοβολταϊκό σύστημα με μπαταριακή αποθήκευση, πλήρως εγκατεστημένο, συνδεδεμένο, παραμετροποιημένο, δοκιμασμένο και σε λειτουργία.
	
	

	4
	Πληρότητα
	Η προσφορά καλύπτει το σύνολο του φυσικού και οικονομικού αντικειμένου των Ομάδων Α και Β. Δεν υποβάλλεται προσφορά για μία μόνο Ομάδα ή για μέρος Ομάδας.
	
	

	5
	Ενιαίες τιμές
	Οι ενιαίες τιμές περιλαμβάνουν όλα τα υλικά, μικροϋλικά, μεταφορές, συνδέσεις, δοκιμές, ρυθμίσεις, παραδόσεις και παρεπόμενες εργασίες που απαιτούνται για πλήρη, ασφαλή και λειτουργική παράδοση των συστημάτων, χωρίς ιδιαίτερη αποζημίωση.
	
	

	6
	Παράδοση
	Τα συστήματα παραδίδονται πλήρως εγκατεστημένα, συνδεδεμένα, δοκιμασμένα, ρυθμισμένα και έτοιμα προς ασφαλή λειτουργία, σύμφωνα με τις τεχνικές προδιαγραφές, τις συνοδευτικές τεχνικές μελέτες, τα σχέδια διάταξης και τις οδηγίες των κατασκευαστών.
	
	

	7
	Υδραυλική σύνδεση
	Σύνδεση κάθε εγκατάστασης με το υφιστάμενο δίκτυο αποχέτευσης από τον πλησιέστερο κατάλληλο αγωγό ή φρεάτιο. Εφόσον από τα υψομετρικά δεδομένα απαιτηθεί ανύψωση της εισερχόμενης παροχής, περιλαμβάνονται φρεάτιο συγκέντρωσης/άντλησης, ο απαιτούμενος ηλεκτρομηχανολογικός εξοπλισμός, σωληνώσεις, εξαρτήματα σύνδεσης, αυτοματισμοί και διατάξεις προστασίας.
	
	


Β. ΔΕΔΟΜΕΝΑ ΣΧΕΔΙΑΣΜΟΥ ΚΑΙ ΠΟΙΟΤΗΤΑ ΕΚΡΟΗΣ
Οι τιμές του παρόντος κεφαλαίου παρατίθενται ως σύνοψη των δεδομένων σχεδιασμού της μελέτης 11/2025. Σε κάθε περίπτωση δεσμευτικό παραμένει το πλήρες κείμενο των τευχών της σύμβασης.
	Α/Α
	ΕΙΔΟΣ
	ΠΕΡΙΓΡΑΦΗ ΑΠΑΙΤΗΣΗΣ
	ΣΥΜΜΟΡΦΩΣΗ ΝΑΙ / ΟΧΙ
	ΠΑΡΑΠΟΜΠΗ ΣΤΗΝ ΠΡΟΣΦΟΡΑ

	8
	Βροντερό
	Ισοδύναμος πληθυσμός σχεδιασμού 100 Μ.Ι.Π., ειδική ημερήσια παροχή 150 L/Μ.Ι.Π./ημέρα και μέση ημερήσια παροχή σχεδιασμού 15,00 m³/ημέρα.
	
	

	9
	Βροντερό
	Μέση ωριαία παροχή 0,625 m³/h, συντελεστής αιχμής 3,00 και υδραυλική παροχή αιχμής 1,875 m³/h (0,52 L/s).
	
	

	10
	Κώττα
	Ισοδύναμος πληθυσμός σχεδιασμού 50 Μ.Ι.Π., ειδική ημερήσια παροχή 150 L/Μ.Ι.Π./ημέρα και μέση ημερήσια παροχή σχεδιασμού 7,50 m³/ημέρα.
	
	

	11
	Κώττα
	Μέση ωριαία παροχή 0,3125 m³/h, συντελεστής αιχμής 3,00 και υδραυλική παροχή αιχμής 0,9375 m³/h (0,26 L/s).
	
	

	12
	Ρυπαντικό φορτίο
	Μέσο ρυπαντικό φορτίο ανά Μ.Ι.Π.: BOD₅ 60 g/ημέρα, COD 120 g/ημέρα, TSS 70 g/ημέρα, TKN 12 g/ημέρα και ολικός φώσφορος 2 g/ημέρα.
	
	

	13
	Πρότυπα
	Η διαστασιολόγηση λαμβάνει υπόψη την ΚΥΑ 145116/2011, την ΚΥΑ 5673/400/1997 όπως ισχύει, τα οριζόμενα στην ΕΝ 12255 για εγκαταστάσεις 50–2.000 Μ.Ι.Π. και τις οδηγίες Μ210/Α131 του ATV-DVWK.
	
	

	14
	Βιοαντιδραστήρας
	Συγκέντρωση ανάμικτου υγρού MLSS σε κανονική λειτουργία < 4,0 kg SS/m³ και κλάσμα MLVSS/MLSS < 75%.
	
	

	15
	Φόρτιση
	Φόρτιση πτητικής βιομάζας F/M < 0,20 kg BOD₅/kg MLVSS·ημέρα και φόρτιση στερεών F/M < 0,10 kg BOD₅/kg MLSS·ημέρα.
	
	

	16
	Φόρτιση
	Ογκομετρική φόρτιση αντιδραστήρα < 0,40 kg BOD₅/m³·ημέρα.
	
	

	17
	Χρόνος παραμονής
	Ελάχιστος υδραυλικός χρόνος παραμονής στον βιοαντιδραστήρα (V/Q₂₄) > 18 ώρες. Συνολικός ενεργός ωφέλιμος όγκος βιοαντιδραστήρα τουλάχιστον 100% της ημερήσιας παροχής σχεδιασμού, με συνολικό χρόνο παραμονής στη βιολογική βαθμίδα 24 ώρες.
	
	

	18
	Ηλικία ιλύος
	Ελάχιστη ηλικία ιλύος 15 ημέρες.
	
	

	19
	Δευτεροβάθμια καθίζηση
	Υδραυλικός χρόνος παραμονής (V/Q₂₄) > 4 ώρες και μέγιστη επιφανειακή φόρτιση (ταχύτητα υπερχείλισης) στη μέση παροχή Q₂₄ < 0,5 m³/m²·h.
	
	

	20
	Εκροή
	Βασική ποιότητα επεξεργασμένης εκροής: BOD₅ < 25 mg/L, COD < 125 mg/L και αιωρούμενα στερεά < 35 mg/L.
	
	

	21
	Εκροή – Πίνακας 3
	Για υπεδάφια διάθεση και τεχνητό εμπλουτισμό υπόγειου υδροφορέα (Πίνακας 3, Παράρτημα Ι, ΚΥΑ 145116/2011): BOD₅ ≤ 10 mg/L, αιωρούμενα στερεά SS ≤ 2 mg/L και θολότητα ≤ 2 NTU (διάμεση τιμή).
	
	

	22
	Εκροή – Πίνακας 3
	Αμμωνιακό άζωτο N-NH₄ ≤ 2 mg/L και ολικό άζωτο TN ≤ 15 mg/L.
	
	

	23
	Εκροή – Πίνακας 3
	Ολικά κολοβακτηρίδια ≤ 2/100 mL στο 80% των δειγμάτων και ≤ 20/100 mL στο 95% των δειγμάτων. Υπολειμματικό χλώριο ≥ 2,0 mg/L.
	
	


Γ. COMPACT ΣΒΕΛ – ΚΑΤΑΣΚΕΥΗ ΚΑΙ ΒΙΟΛΟΓΙΚΕΣ ΔΙΕΡΓΑΣΙΕΣ
	Α/Α
	ΕΙΔΟΣ
	ΠΕΡΙΓΡΑΦΗ ΑΠΑΙΤΗΣΗΣ
	ΣΥΜΜΟΡΦΩΣΗ ΝΑΙ / ΟΧΙ
	ΠΑΡΑΠΟΜΠΗ ΣΤΗΝ ΠΡΟΣΦΟΡΑ

	24
	Γενικά
	Προκατασκευασμένο compact σύστημα βιολογικής επεξεργασίας αστικών λυμάτων, ολοκληρωμένο σε συγκρότημα δεξαμενών με ενσωματωμένο δίκτυο σωληνώσεων και αερισμού, παραδιδόμενο έτοιμο προς τοποθέτηση με όλα τα ηλεκτρομηχανολογικά μέρη προεγκατεστημένα.
	
	

	25
	Δεξαμενές
	Αυτοφερόμενες πλαστικές δεξαμενές, κατάλληλα ενισχυμένες εσωτερικά ή εξωτερικά, για άμεση υπόγεια τοποθέτηση και περιμετρική επίχωση με χώμα, χωρίς ανάγκη κατασκευής εξωτερικού τοιχίου από σκυρόδεμα, υπό την προϋπόθεση ότι δεν δέχονται φορτία διερχόμενων οχημάτων.
	
	

	26
	Υλικό
	Φύλλα ενισχυμένου πλαστικού πολυπροπυλενίου ελάχιστου πάχους 10 mm ή ισοδύναμο υλικό τεκμηριωμένα ίσης ή ανώτερης μηχανικής αντοχής και ανθεκτικότητας στη διάβρωση.
	
	

	27
	Βαθμίδες
	Το σύστημα περιλαμβάνει: θάλαμο πρωτοβάθμιας καθίζησης, βιολογική βαθμίδα ανοξικής απονιτροποίησης και αερισμού/νιτροποίησης, θάλαμο δευτεροβάθμιας καθίζησης με διάταξη υπερχείλισης ασφαλείας, και θάλαμο ή αυτόνομη δεξαμενή αποθήκευσης περίσσειας ιλύος.
	
	

	28
	Διαστάσεις
	Οι τελικές διαστάσεις και το βάθος τοποθέτησης είναι συμβατά με τη δυναμικότητα, την υδραυλική επάρκεια, τις απαιτήσεις υπόγειας εγκατάστασης και τις συνθήκες του χώρου, σύμφωνα με τα τεχνικά φυλλάδια του προσφερόμενου συστήματος και τις συνοδευτικές μελέτες, και επιτρέπουν τη μεταφορά με φορτηγό μέσω του δημόσιου οδικού δικτύου χωρίς άδεια ειδικής μεταφοράς.
	
	

	29
	Συνδέσεις
	Η δεξαμενή φέρει διάταξη σύνδεσης κατάλληλης διαμέτρου με τον αγωγό λυμάτων.
	
	

	30
	Πρόσβαση
	Κατάλληλες ανθρωποθυρίδες και ανοίγματα επίσκεψης στην οροφή για έλεγχο, συντήρηση και απομάκρυνση εξοπλισμού, με καλύμματα από συνθετικό υλικό μη προσβαλλόμενο από οξείδωση, ασφαλιζόμενα.
	
	

	31
	Σωληνώσεις
	Όλοι οι αγωγοί μεταφοράς υγρών και αέρα, εντός και εκτός των δεξαμενών, από κατάλληλο αντιδιαβρωτικό πλαστικό υλικό (PVC, PE ή PP).
	
	

	32
	Διάταξη
	Η δεξαμενή αποθήκευσης ιλύος και η δεξαμενή χλωρίωσης αποτελούν χωριστές, ανεξάρτητες μονάδες.
	
	

	33
	Εγκατάσταση
	Υπόγεια εγκατάσταση και σύνδεση με τον αγωγό τροφοδοσίας λυμάτων. Επικάλυψη έως την οροφή με άμμο ή κοσκινισμένα χώματα, για παραλαβή των εσωτερικών υδροστατικών πιέσεων, θερμομόνωση και προστασία των βιολογικών διεργασιών.
	
	

	34
	Έδραση
	Έδραση σε πλάκα από οπλισμένο σκυρόδεμα C16/20 με διπλό δομικό πλέγμα Τ377, επαρκώς διαστασιολογημένη για τα φορτία της πλήρους δεξαμενής.
	
	

	35
	Πρωτοβάθμια
	Ο θάλαμος πρωτοβάθμιας καθίζησης κατακρατεί τα μη βιοαποδομήσιμα στερεά και φέρει κατάλληλη διάταξη διαφραγμάτων για τη συγκράτηση επιπλεόντων λιπών, στερεών και αφρών.
	
	

	36
	Πρωτοβάθμια
	Πλαστική αφαιρούμενη εσχάρα με διάκενο 10 mm για την κατακράτηση μεγάλων στερεών.
	
	

	37
	Πρωτοβάθμια
	Άνοιγμα επίσκεψης στην οροφή ελάχιστων ενδεικτικών διαστάσεων 0,70 × 0,70 m και ελάχιστο ωφέλιμο βάθος υγρού 2,0 m.
	
	

	38
	Πρωτοβάθμια
	Δυνατότητα περιοδικής εκκένωσης της καθιζάνουσας λάσπης και των επιπλεόντων λιπών και ελαίων μέσω βυτιοφόρου και διάθεσης για περαιτέρω επεξεργασία στην πλησιέστερη Ε.Ε.Λ.
	
	

	39
	Βιολογική
	Η λειτουργία βασίζεται στη μέθοδο της αερόβιας ενεργού ιλύος, με ανοξική απονιτροποίηση και αερόβια νιτροποίηση στους αντίστοιχους θαλάμους του βιοαντιδραστήρα.
	
	

	40
	Ανακυκλοφορία
	Εσωτερική ανακυκλοφορία νιτροποιημένου ανάμικτου υγρού από τον αερόβιο θάλαμο προς τον ανοξικό θάλαμο απονιτροποίησης, μέσω διάταξης air-lift (αεραντλίας), με λόγο εσωτερικής ανακυκλοφορίας κατ' ελάχιστον 1:2.
	
	

	41
	Ανακυκλοφορία
	Ανακυκλοφορία ενεργού ιλύος από τον θάλαμο δευτεροβάθμιας καθίζησης προς τη βιολογική βαθμίδα, μέσω διάταξης air-lift (αεραντλίας) και χωρίς μηχανικές αντλίες, με λόγο ανακυκλοφορίας 1:0,5 έως 1:1,5.
	
	

	42
	Βιολογική
	Ελάχιστος υδραυλικός χρόνος παραμονής αερόβιου θαλάμου νιτροποίησης 12 ώρες στην ημερήσια παροχή σχεδιασμού.
	
	

	43
	Βιολογική
	Ελάχιστο ωφέλιμο βάθος υγρού στον βιοαντιδραστήρα 2,0 m.
	
	

	44
	Δευτεροβάθμια
	Υποβρύχια τροφοδοσία, καθίζηση της ενεργού ιλύος και εξαγωγή της εκροής κάτω από τη στάθμη του υγρού ώστε να μη διαφεύγουν επιπλέοντα στερεά, με πρόβλεψη επιφανειακού υπερχειλιστή σε υψηλές παροχές και κωνική διαμόρφωση του κατώτερου τμήματος.
	
	

	45
	Ρύθμιση
	Σύστημα συλλέκτη και βανών για τη χειροκίνητη ρύθμιση της ανακυκλοφορίας ενεργού ιλύος και ανάμικτου υγρού, καθώς και της απομάκρυνσης περίσσειας βιομάζας.
	
	

	46
	Ιλύς
	Η περίσσεια ιλύς οδηγείται σε δεξαμενή αποθήκευσης με συγκέντρωση εισόδου 8–10 g/L (περίπου 1%) και δυνατότητα βαρυτικής πάχυνσης περίπου στο 2%, με επιστροφή των υπερκείμενων υγρών στην αρχή της εγκατάστασης. Η παχυμένη ιλύς απομακρύνεται με βυτιοφόρο προς την πλησιέστερη Ε.Ε.Λ.
	
	


Δ. ΗΛΕΚΤΡΟΜΗΧΑΝΟΛΟΓΙΚΟΣ ΕΞΟΠΛΙΣΜΟΣ, ΠΡΟΧΩΡΗΜΕΝΗ ΕΠΕΞΕΡΓΑΣΙΑ ΚΑΙ ΑΥΤΟΜΑΤΙΣΜΟΙ
	Α/Α
	ΕΙΔΟΣ
	ΠΕΡΙΓΡΑΦΗ ΑΠΑΙΤΗΣΗΣ
	ΣΥΜΜΟΡΦΩΣΗ ΝΑΙ / ΟΧΙ
	ΠΑΡΑΠΟΜΠΗ ΣΤΗΝ ΠΡΟΣΦΟΡΑ

	47
	Αερισμός
	Σύστημα εξωτερικού φυσητήρα και υποβρύχιων διαχυτικών σωμάτων μεμβράνης τύπου λεπτής φυσαλίδας.
	
	

	48
	Φυσητήρας
	Κύριος φυσητήρας διαφραγματικού τύπου, χαμηλού θορύβου, αντικραδασμικής κατασκευής, αερόψυκτος, με φίλτρο αέρα και μανόμετρο, κατάλληλος για συνεχή λειτουργία, τυποποιημένο προϊόν επώνυμου οίκου με σήμανση CE.
	
	

	49
	Φυσητήρας – Κώττα
	Για δυναμικότητα 50 Μ.Ι.Π.: παροχή αέρα κατ' ελάχιστον 30 m³/h σε πίεση 0,20 bar, τροφοδοσία 220 V–50 Hz, μέγιστη πίεση λειτουργίας 0,25 bar (ενδεικτική εγκατεστημένη ισχύς 0,45 kW).
	
	

	50
	Φυσητήρας – Βροντερό
	Για δυναμικότητα 100 Μ.Ι.Π.: παροχή αέρα κατ' ελάχιστον 48 m³/h σε πίεση 0,20 bar, τροφοδοσία 220 V–50 Hz, μέγιστη πίεση λειτουργίας 0,25 bar (ενδεικτική εγκατεστημένη ισχύς 0,70 kW).
	
	

	51
	Φυσητήρας
	Εγκατάσταση σε ηχομονωμένο, αεριζόμενο στεγανό φρεάτιο-μηχανοστάσιο ενσωματωμένο στο σώμα της compact μονάδας, με θυρίδες αερισμού και ανοιγόμενο κάλυμμα, με πρόβλεψη τοποθέτησης εφεδρικού φυσητήρα.
	
	

	52
	Θόρυβος
	Στάθμη θορύβου <60 dB σε απόσταση 1,0 m.
	
	

	53
	Διαχυτές
	Κυκλικοί διαχυτές ελαστικής μεμβράνης λεπτής φυσαλίδας, διαστασιολογημένοι ώστε η παροχή αέρα σε συνεχή λειτουργία να μην υπερβαίνει το 70% της μέγιστης επιτρεπόμενης παροχής του κατασκευαστή.
	
	

	54
	Δίκτυο αέρα
	Κλάδοι διανομής από PVC, PP ή PE στον πυθμένα της δεξαμενής αερισμού, σύνδεση φυσητήρα-δικτύου με μεταλλικό ή ελαστικό θερμοανθεκτικό σωλήνα, βαλβίδες εξαέρωσης στο ανώτατο σημείο κάθε αγωγού και δυνατότητα απομόνωσης κάθε κλάδου με βάνα.
	
	

	55
	Αεραντλίες
	Οι ανακυκλοφορίες ανάμικτου υγρού και ιλύος, καθώς και η απομάκρυνση περίσσειας βιομάζας, εκτελούνται με διατάξεις air-lift, με κατάλληλους συλλέκτες και βάνες ρύθμισης.
	
	

	56
	Προχωρημένη επεξεργασία
	Στάδιο μικροδιήθησης και απολύμανσης που περιλαμβάνει αυτόματα καθαριζόμενο μηχανικό φίλτρο, βιομηχανικό αμμόφιλτρο με ειδικό πληρωτικό υλικό υαλώδους σύστασης και μονάδα απολύμανσης.
	
	

	57
	Μικροδιήθηση
	Διήθηση σε δύο στάδια: πρώτο στάδιο 50–100 μm και δεύτερο στάδιο μικροδιήθησης έως 5 μm.
	
	

	58
	Αντίστροφη πλύση
	Αντίστροφη πλύση των φίλτρων με το παραγόμενο επεξεργασμένο νερό σε συνδυασμό με συμπιεσμένο αέρα, με αντλία αντίστροφης πλύσης και υποβρύχια αντλία υψηλής πίεσης για την τροφοδοσία του φίλτρου.
	
	

	59
	Απολύμανση
	Απολύμανση με διοξείδιο του χλωρίου (ClO₂) σε κατάλληλη δεξαμενή επαφής, διαστασιολογημένη για γινόμενο υπολειμματικού χλωρίου επί χρόνο επαφής Ct = 30 mg·min/L στην παροχή εξόδου.
	
	

	60
	Δοσομέτρηση
	Δοσομετρική αντλία διαφραγματικού τύπου, κατάλληλη για χημικά, με πλαστικό σώμα, τυποποιημένο προϊόν επώνυμου ευρωπαϊκού οίκου με σήμανση CE, με δυνατότητα χειροκίνητης ρύθμισης της δόσης. Το δοχείο χλωρίου τοποθετείται σε λεκάνη συγκράτησης τυχόν διαρροών.
	
	

	61
	Δοσομέτρηση
	Αγωγοί διακίνησης χημικού από PE, PVC ή άλλο κατάλληλο πλαστικό υλικό ονομαστικής πίεσης 16 atm, με υδραυλικά εξαρτήματα από το ίδιο υλικό. Η δοσομετρική αντλία και το δοχείο χημικού 20 L εγκαθίστανται σε ειδικό στεγανό πλαστικό φρεάτιο-μηχανοστάσιο ή πίλαρ με θυρίδες αερισμού.
	
	

	62
	Δεξαμενή επαφής
	Προκατασκευασμένη πλαστική δεξαμενή χλωρίωσης/επαφής με επαρκή χρόνο επαφής, αποσπώμενο ή ανοιγόμενο πλαστικό κάλυμμα και μέγιστο ωφέλιμο βάθος υγρού 0,50 m. Το παραγόμενο νερό οδηγείται σε κατάλληλη δεξαμενή συλλογής πριν από την τελική διάθεση.
	
	

	63
	Ηλεκτρολογικός πίνακας
	Πίνακας ισχύος και αυτοματισμών σε ασφαλιζόμενο πλαστικό στεγανό ερμάριο εξωτερικού χώρου, σύμφωνος με τις σχετικές προδιαγραφές ΕΛΟΤ, με υλικά επώνυμων ευρωπαϊκών οίκων με επίσημη αντιπροσώπευση στην Ελλάδα.
	
	

	64
	Ηλεκτρολογικός πίνακας
	Περιλαμβάνει διακόπτες έναρξης/στάσης, ενδείξεις λειτουργίας για όλους τους κινητήρες, αυτόματο διακόπτη ισχύος, διακόπτη επιλογής χειροκίνητης ή αυτόματης λειτουργίας, κεντρική ασφάλεια και ασφάλειες κινητήρων, καθώς και θερμικά προστασίας κινητήρων.
	
	

	65
	Αυτοματισμός
	Ηλεκτρονικός ελεγκτής, εγκατεστημένος σε στεγανό αεριζόμενο φρεάτιο ή πίλαρ, με χρονοπρόγραμμα ρύθμισης των ωρών λειτουργίας και παύσης των φυσητήρων.
	
	

	66
	Τηλεμετρία
	Δυνατότητα αποστολής μηνυμάτων σφάλματος σε κινητό τηλέφωνο μέσω GSM modem και δυνατότητα απομακρυσμένης παρακολούθησης και αλλαγής των παραμέτρων λειτουργίας της μονάδας μέσω της διαδικτυακής πλατφόρμας του κατασκευαστή ή ισοδύναμης διάταξης.
	
	




Ε. ΣΥΣΤΗΜΑ ΥΠΕΔΑΦΙΑΣ ΔΙΑΘΕΣΗΣ ΕΠΕΞΕΡΓΑΣΜΕΝΩΝ ΥΔΑΤΩΝ
	Α/Α
	ΕΙΔΟΣ
	ΠΕΡΙΓΡΑΦΗ ΑΠΑΙΤΗΣΗΣ
	ΣΥΜΜΟΡΦΩΣΗ ΝΑΙ / ΟΧΙ
	ΠΑΡΑΠΟΜΠΗ ΣΤΗΝ ΠΡΟΣΦΟΡΑ

	67
	Γενικά
	Το σύστημα υπεδάφιας διάθεσης αποτελεί αναπόσπαστο λειτουργικό τμήμα της εγκατάστασης και δέχεται την εκροή μετά την ολοκλήρωση της βιολογικής και προχωρημένης επεξεργασίας και της προβλεπόμενης απολύμανσης.
	
	

	68
	Θάλαμοι
	Θάλαμοι υπεδάφιας διάθεσης τύπου STORMTECH SC-310 ή ισοδύναμου, κατάλληλοι για υπόγεια εγκατάσταση, προσωρινή αποθήκευση, ομοιόμορφη κατανομή και ελεγχόμενη διήθηση, από κατάλληλο ανθεκτικό υλικό (ενδεικτικά HDPE ή ισοδύναμο) με επαρκή μηχανική αντοχή για υπεδάφια τοποθέτηση και επίχωση.
	
	

	69
	Εγκατάσταση
	Εγκατάσταση εντός κατάλληλα διαμορφωμένων τάφρων, επί στρώσης θραυστού αμμοχάλικου κατάλληλης κοκκομετρίας, με γεωύφασμα, σωληνώσεις διανομής και φρεάτια ελέγχου ή διανομής όπου απαιτούνται, καθώς και όλα τα αναγκαία εξαρτήματα υδραυλικής σύνδεσης με την εκροή.
	
	

	70
	Λειτουργία
	Η διάταξη εξασφαλίζει ομοιόμορφη τροφοδοσία του πεδίου, αποφυγή τοπικών υπερφορτίσεων και δυνατότητα ελέγχου και συντήρησης.
	
	

	71
	Βροντερό
	Υπεδάφιο πεδίο με τριάντα (30) θαλάμους σε τρεις (3) παράλληλες γραμμές των δέκα (10) θαλάμων, τελικής επιφάνειας σχεδιασμού περίπου 70,0 m² και συνολικού αποθηκευτικού όγκου περίπου 26,40 m³.
	
	

	72
	Κώττα
	Υπεδάφιο πεδίο με δέκα (10) θαλάμους σε δύο (2) παράλληλες γραμμές των πέντε (5) θαλάμων, τελικής επιφάνειας σχεδιασμού περίπου 26,0 m² και συνολικού αποθηκευτικού όγκου περίπου 8,80 m³.
	
	

	73
	Ποσότητα
	Συνολική προμήθεια σαράντα (40) θαλάμων υπεδάφιας διάθεσης, εκ των οποίων τριάντα (30) για τον οικισμό Βροντερού και δέκα (10) για τον οικισμό Κώττα.
	
	

	74
	Διαστασιολόγηση
	Η διαστασιολόγηση των πεδίων έχει γίνει με συντηρητική υδραυλική αγωγιμότητα σχεδιασμού Ks = 1,6 × 10⁻⁵ m/sec (περίπου 1,38 m/ημέρα), με παροχή υδραυλικού ελέγχου 29,00 m³/ημέρα για το Βροντερό και 14,40 m³/ημέρα για την Κώττα.
	
	

	75
	Πληρότητα
	Περιλαμβάνονται, χωρίς ιδιαίτερη αποζημίωση, η προμήθεια και τοποθέτηση των θαλάμων, οι σωληνώσεις διανομής, τα φρεάτια ελέγχου ή διανομής, το γεωύφασμα, το θραυστό αμμοχάλικο, οι υδραυλικές συνδέσεις, η τελική επίχωση και αποκατάσταση του πεδίου και κάθε παρεπόμενη εργασία για την πλήρη λειτουργική παράδοση.

	76
	Ενεργειακή κάλυψη
	Το φωτοβολταϊκό σύστημα κάθε εγκατάστασης διαστασιολογείται ώστε να καλύπτει τις ενεργειακές απαιτήσεις της, συμπεριλαμβανομένων των φυσητήρων, των αντλιών, των ηλεκτρολογικών πινάκων ισχύος και αυτοματισμού, του συστήματος ελέγχου και τηλεμετρίας, των διατάξεων προχωρημένης επεξεργασίας και απολύμανσης και κάθε λοιπού κρίσιμου ηλεκτρομηχανολογικού εξοπλισμού.
	
	

	77
	Φ/Β πλαίσια
	Πλαίσια υψηλής απόδοσης μονοκρυσταλλικής ή ανώτερης τεχνολογίας, κατάλληλα για υπαίθρια εγκατάσταση, με τις απαιτούμενες πιστοποιήσεις κατά τα ισχύοντα ευρωπαϊκά πρότυπα και καταλληλότητα για μακροχρόνια λειτουργία.
	
	

	78
	Βροντερό
	Ενδεικτικά τριάντα ένα (31) φωτοβολταϊκά πλαίσια συνολικής αναπτυσσόμενης επιφάνειας περίπου 62,0 m². Ο αριθμός και η επιφάνεια των πλαισίων είναι ενδεικτικοί· δεσμευτική είναι η τεκμηριωμένη κάλυψη των ενεργειακών αναγκών της εγκατάστασης.
	
	

	79
	Κώττα
	Ενδεικτικά είκοσι (20) φωτοβολταϊκά πλαίσια συνολικής αναπτυσσόμενης επιφάνειας περίπου 40,0 m². Ο αριθμός και η επιφάνεια των πλαισίων είναι ενδεικτικοί· δεσμευτική είναι η τεκμηριωμένη κάλυψη των ενεργειακών αναγκών της εγκατάστασης.
	
	

	80
	Βάσεις στήριξης
	Ανθεκτικές μεταλλικές βάσεις από γαλβανισμένο χάλυβα, αλουμίνιο ή άλλο ισοδύναμο αντιδιαβρωτικό υλικό, κατάλληλα θεμελιωμένες ή αγκυρωμένες, με νότιο προσανατολισμό και κατάλληλη κλίση, με αντοχή σε ανεμοπιέσεις, χιονοφορτία, υγρασία και θερμοκρασιακές μεταβολές.
	
	

	81
	Μπαταρίες
	Συσσωρευτές σύγχρονης τεχνολογίας lithium-ion ή προηγμένες μπαταρίες βαθέος κύκλου μολύβδου-οξέος, λειτουργικής τάσης 48 V.
	
	

	82
	Μπαταρίες
	Συνολική ωφέλιμη χωρητικότητα 10–15 kWh ανά εγκατάσταση, ή μεγαλύτερη εφόσον απαιτείται από τα πραγματικά φορτία του προσφερόμενου εξοπλισμού, ώστε να καλύπτονται οι βασικές καταναλώσεις κατά τις νυχτερινές ώρες και σε περιόδους μειωμένης ηλιακής ακτινοβολίας. Η επάρκεια τεκμηριώνεται στην τεχνική προσφορά.
	
	

	83
	Μπαταρίες
	Για λύσεις lithium-ion: κύκλος ζωής μεγαλύτερος των 5.000 κύκλων φόρτισης/αποφόρτισης.
	
	

	84
	BMS
	Ενσωματωμένο σύστημα διαχείρισης μπαταριών με παρακολούθηση της κατάστασης κάθε μπαταρίας και προστασία από υπερφόρτιση, υπερβολική αποφόρτιση και θερμικές ανωμαλίες.
	
	

	85
	Ελεγκτές MPPT
	Εξελιγμένοι ελεγκτές φόρτισης MPPT με εύρος εισόδου συμβατό με τη διάταξη των πλαισίων (ενδεικτικά 150–600 V DC) και ρεύμα εξόδου κατάλληλο για την πλήρη φόρτιση της μπαταριακής μονάδας, με προστασίες υπερφόρτισης και βραχυκυκλώματος και αυτόματη παρακολούθηση/ρύθμιση.
	
	

	86
	Αντιστροφέας
	Αντιστροφέας πλήρους ημιτόνου (pure sine wave) ισχύος 3–5 kW για την κάλυψη των κρίσιμων φορτίων της ΣΒΕΛ, απόδοσης μεγαλύτερης του 95%, συμβατός με σύστημα 48 V, με ενσωματωμένες προστασίες βραχυκυκλώματος, υπερφόρτωσης και θερμικής υπερθέρμανσης.
	
	

	87
	Ηλεκτρικές διατάξεις
	Καλώδια κατάλληλης διατομής για ελαχιστοποίηση των απωλειών, ασφαλιστικά στοιχεία και διακόπτες, γειώσεις και προστασία από κεραυνικά πλήγματα και υπερτάσεις σύμφωνα με τα διεθνή πρότυπα, καθώς και σύστημα αυτόματης απομόνωσης σε περίπτωση ανωμαλίας ή βλάβης.
	
	

	88
	Μεταγωγή
	Κατάλληλος χειροκίνητος ή αυτόματος μεταγωγικός διακόπτης ή πίνακας μεταγωγής, ώστε όπου υπάρχει διαθέσιμη παροχή να εξασφαλίζεται ασφαλής εφεδρική τροφοδοσία από το δίκτυο χαμηλής τάσης, με ηλεκτρική απομόνωση και προστασία έναντι ανεξέλεγκτης παράλληλης τροφοδότησης.
	
	

	89
	Παρακολούθηση
	Εγκατάσταση data logger και συστήματος απομακρυσμένης παρακολούθησης μέσω GSM/Internet της παραγωγής, της κατάστασης των μπαταριών και της απόδοσης του αντιστροφέα, με δυνατότητα αποστολής ειδοποιήσεων σε περίπτωση ανωμαλιών και φιλική διεπαφή χρήστη για παραμετροποίηση και ανάκτηση δεδομένων.
	
	

	90
	Διαστασιολόγηση εφαρμογής
	Πριν από την προμήθεια και εγκατάσταση, υποβάλλεται στην Υπηρεσία συνοπτική διαστασιολόγηση εφαρμογής για κάθε εγκατάσταση, που τεκμηριώνει την επάρκεια του συστήματος ως προς τα ηλεκτρικά φορτία της αντίστοιχης ΣΒΕΛ, την απαιτούμενη φωτοβολταϊκή ισχύ, την παραγωγή και απόδοση, τη μπαταριακή αποθήκευση, τον αντιστροφέα, τους ελεγκτές φόρτισης, τις καλωδιώσεις και τις βασικές διατάξεις προστασίας, χωρίς ιδιαίτερη πρόσθετη αποζημίωση.

	91
	Βροντερό
	Περίφραξη προστασίας μήκους περίπου 80,00 m με μία (1) θύρα εισόδου.
	
	

	92
	Κώττα
	Περίφραξη προστασίας μήκους περίπου 156,00 m με μία (1) θύρα εισόδου.
	
	

	93
	Διαμορφώσεις
	Διάστρωση με θραυστό υλικό και, όπου απαιτείται, διαμόρφωση σταθεροποιημένου δαπέδου με χυτό βοτσαλωτό στις επιφάνειες άμεσης πρόσβασης και εξυπηρέτησης του εξοπλισμού, ώστε να εξασφαλίζεται ασφαλής πρόσβαση, επιθεώρηση και συντήρηση των φρεατίων, των δεξαμενών, του ηλεκτρομηχανολογικού εξοπλισμού, του φωτοβολταϊκού συστήματος και του υπεδάφιου πεδίου διάθεσης, καθώς και προστασία του χώρου από λασπώσεις και διαβρώσεις.
	
	

	94
	Αποκατάσταση
	Περιμετρική φύτευση και διαμόρφωση ζώνης πρασίνου όπου προβλέπεται από τα σχέδια διάταξης, για αισθητική ένταξη, περιβαλλοντική αποκατάσταση και ήπια οπτική θωράκιση, καθώς και πλήρης τελική αποκατάσταση του χώρου.
	
	

	95
	Πληρότητα
	Περιλαμβάνονται όλες οι αναγκαίες τοπικές εκσκαφές, βάσεις έδρασης, επιχώσεις και επανεπιχώσεις, στρώσεις θραυστού υλικού, γεωυφάσματα, υδραυλικές και ηλεκτρομηχανολογικές συνδέσεις, φρεάτια, διαμόρφωση των υπεδάφιων πεδίων, βάσεις φωτοβολταϊκών, διαμορφώσεις πρόσβασης, περιφράξεις και θύρες, προστασία και αποκατάσταση του χώρου. Οι εργασίες αυτές δεν αποτελούν αυτοτελές τεχνικό έργο και δεν αποζημιώνονται ιδιαιτέρως.

	96
	Τυποποίηση
	Το προσφερόμενο compact ΣΒΕΛ αποτελεί τυποποιημένο προϊόν του κατασκευαστή και περιλαμβάνεται στον εμπορικό και τεχνικό κατάλογό του. Με την τεχνική προσφορά υποβάλλονται τα σχετικά τεχνικά φυλλάδια.
	
	

	97
	Τεκμηρίωση
	Υποβάλλονται τα κατά περίπτωση προβλεπόμενα στην παρ. 2.2.7 της διακήρυξης και στις τεχνικές προδιαγραφές της μελέτης 11/2025 πιστοποιητικά ποιότητας, δηλώσεις συμμόρφωσης, σημάνσεις CE και λοιπά αποδεικτικά στοιχεία του προσφερόμενου εξοπλισμού.
	
	

	98
	Δοκιμές
	Μετά την εγκατάσταση ολοκληρώνονται οι απαιτούμενες συνδέσεις, δοκιμές, ρυθμίσεις και η θέση σε πλήρη λειτουργία του συνόλου των συστημάτων.
	
	

	99
	Δοκιμαστική λειτουργία
	Περίοδος δοκιμαστικής λειτουργίας διάρκειας τριών (3) μηνών, με ευθύνη και δαπάνη του αναδόχου, η οποία προηγείται της οριστικής παραλαβής και κατά την οποία ο ανάδοχος αναλαμβάνει τη λειτουργία, την παρακολούθηση, τις απαιτούμενες ρυθμίσεις και την παροχή των αναλωσίμων του συνόλου των εγκαταστάσεων.
	
	

	100
	Αναλύσεις
	Διενέργεια, με δαπάνη του αναδόχου, περιοδικών δειγματοληψιών και εργαστηριακών αναλύσεων της εκροής από διαπιστευμένο εργαστήριο, με ελάχιστη συχνότητα μίας πλήρους σειράς αναλύσεων ανά μήνα, και υποβολή των αποτελεσμάτων στην Αναθέτουσα Αρχή προς τεκμηρίωση της συμμόρφωσης με τα όρια του Πίνακα 3 του Παραρτήματος Ι της ΚΥΑ 145116/2011.

	Διορθωτικές ενέργειες
	Σε περίπτωση μη επίτευξης των απαιτούμενων αποτελεσμάτων, ο ανάδοχος προβαίνει με δική του ευθύνη και δαπάνη στις αναγκαίες διορθωτικές ενέργειες, ρυθμίσεις ή αντικαταστάσεις και η δοκιμαστική λειτουργία παρατείνεται έως την επίτευξη των προδιαγραφών, χωρίς πρόσθετη αποζημίωση. Το σχετικό κόστος περιλαμβάνεται στις ενιαίες τιμές του προϋπολογισμού.
	
	



Λαιμός, ......../......../2026
Ο προσφέρων οικονομικός φορέας
(σφραγίδα – υπογραφή)
